en en pt id is pt en en is is is is is is is is is is is is is is is is is is is is is is is is is is is is is is is is is is is is is is is is is is is is is is is is is is pt ca es es ne en en is en is is en en en en en en en en en en en en en en pt nb en is en is pt is pt is is en is zh fi is en en en en en
Jæja það er alveg kominn tími á eitt stykki ferðablogg. Ja eða í raun tvöfalt ferðablogg að þessu sinni.
En einsog margir vita þá fékk ég flugmiða í afmælisgjöf í fyrra og valdi mér að fara í smá svona útskrifarferð til Sandusky Ohio í 4 daga EIN. Já þið lásuð rétt. Ég fór alein til útlanda í fyrsta skipti og það var þvílíkt ævintýri.
Síðan kom ég heim og varð það hrifin af staðnum að þegar við Daði vorum í mestu veðurbuguninni hérna í sumar eftir enga sól í júní og júlí þá fengum við geggjaðan deal í gegnum travelocity og ákváðum að skella okkur til Ohio aftur. Þessi ferð var allt öðruvísi og vorum við í 10 daga í Elyria sem er rétt fyrir utan Cleveland.
Ætla að byrja aðeins að fara yfir fyrri ferðina en ég skilaði B.Ed. ritgerðinni minni í maí eftir mjög krefjandi önn í skólanum og þvílíkur léttir sem það var. Ég átti flug út 1. júní til Cleveland.
Það var pínu erfitt að kveðja Daða á flugvellinum og halda út í óvissuna en ég hafði auðvitað aldrei komið á flugvöllinn áður og vissi ekkert hvað ég var að fara útí.
Ég fór í loftið um 17 leytið og var því að lenda um 23 á íslenskum tíma. Við tók immigration og síðan er eitthvað vesen á flugvellinum úti í sambandi við töskurnar og beið ég í svona 45 mín eftir töskunni minni. Þarna var þreytan farin að segja til sín og einhvernvegin náði ég að koma mér á bílaleiguna og þá tók við klukkutíma keyrsla til Sandusky.
Ég viðurkenni það að þarna var ég alveg buguð af þreytu. Ég man eiginlega ekki eftir að hafa keyrt þangað. Mér var óglatt alla leiðina og hugsaði alltaf ok um leið og ég kemst af hraðbrautinni stoppa ég. Svo þegar ég var komin til Sandusky fór ég á fyrstu bensínstöðina og náði í ælupoka úr flugvélinni haha besta ferðatips fyrir svona ógleðispésa er að taka ALLTAF ælupokann sinn með !
Loksins var ég svo komin á hótelið sem lookaði mjög vel og allir 3000 pakkarnir sem ég hafði pantað biðu eftir mér. Hótelið heitir Cedar point express hotel og afþví ég var gestur þar fékk ég ódýrari miða í garðinn og fékk að mæta klukkutíma fyrr inn í hann.
Eftir cirka 5 tíma svefn var ég nú samt vöknuð og skellti mér í Walmart til að fá mér morgunmat áður en fyrri ferðin í Cedar point tók við.
Ég hafði pantað mér þessa snilldar Harry Potter húfu hjá Walmart sem ég var mikið með úti þrátt fyrir að það væri ekki mikil sól þessa daga sem ég var þarna.
Síðan tók við geggjuð ferð í Cedar point þar sem ég fór í svoooo margar rússíbanaferðir og allt með miða framfyrir röðina. Þvílíkur dagur !
Ef þið eruð rússíbana aðdáendur þá er þetta mögulega bara besti staður í heimi til að fara á. 17 stykki og sumir þarna eru bara on another level góðir. Margir setja heimsmet í sínum flokkum og ég bara fékk ekki nóg.
Hér má sjá snap story dagsins í Cedar Point
Ég var einsog ég segi ekkert gífurlega heppin með veður en það var frekar skýjað þá daga sem ég var þarna og um 20 stig. En í vikunni áður en ég mætti var mjög heitt og sól svo það var bara óheppni. En ég nýtti samt tækifærið og naut vel og sat við sundlaugina og hlustaði á hljóðbækur
Ég var þarna í 4 daga og aldrei leiddist mér. Ég hef alltaf verið manneskja sem þarf minn tíma að vera ein. Verandi tveggja barna móðir gefst ekkert alltof oft tími til að vera ein og slaka á og þurfa ekki að hafa neinar skyldur og ekki að hugsa um neinn annan svo þetta var ofboðslega gott fyrir mig.
Ég bjóst alls ekki við því en ég fékk alveg rosalega margar spurningar um þetta frí meðan ég var úti. Spurningar einsog með hverjum ég væri, hvort Daði hefði ekki komist með, hvort ég væri að djóka með að vera ein og fólk var mjög hissa á því. Sumir vorkenndu mér og héldu að enginn hefði komist með mér. Svo var alls ekki raunin, ég vildi bara prófa að fara alveg ein og bjarga mér sjálf þarna úti. Ræddi þetta á snappinu mínu meðan ég var úti og útskýrði og  fékk þá mikið af kommentum og margar mömmur sögðu, “vá þetta verð ég að prófa” sem var alveg frábært.
Auðvitað saknaði ég Daða og stelpnanna en tæknin í dag er svo góð að ég gat talað við þær 🙂
Síðan skellti ég mér í vatnsrennibrautargarðinn Cedar point shores. Ég lenti í frekar leiðinlegu veðri þar og var bara fram að hádegi því svo kom grenjandi rigning. En ég náði þó að fara í nokkrar rennibrautir og skoða öll 4 barnasvæðin vel. Þá hugsaði ég með mér “ok stelpurnar VERÐA að koma hingað einn daginn”.
Ég fór svo annan dag í Cedar point garðinn og lenti í smá ævintýri þar.
En jújú ég FESTIST í rússíbana. Það var í fyrsta skipti sem það gerðist (og gerðist svo AFTUR í Svíþjóð með Köru með mér haha) En það var frekar óþægilegt atriði en ekkert hættulegt samt. Losnaði eftir svona 10 mín.
Ef þetta var ekki tími til að taka upp símann og snappa aðeins og taka selfie þá veit ég ekki hvað hahahah
En ég ákvað að fara bara all in og fór út að borða alla dagana. Fór á Chili’s, Fazolis, Outback stakehouse og brunaði svo heim að horfa á Bachelorette á meðan ég pakkaði niður öllu dótinu sem ég hafði keypt. Jóladót og föt á stelpurnar ofl.
Við tók svo keyrsla til Cleveland og smá verslað þar. Síðan var flogið heim um kvöldið og ég náði að blikka flugfreyju til að kaupa auka sæti og fékk heila sætaraöð í staðin og gat lagst útaf á leiðinni heim. Svo ferðin var þolanleg. Ég var mjög fegin að koma heim og knúsa stelpurnar og Daða og hélt að ég myndi ekki fara aftur þangað í einhver ár.
En svo var nú ekki. Einsog ég talaði um hér að ofan fengum við svona last minute deal á ferð og keyptum hana með 10 daga fyrirvara. Ég hef aldrei haft svona stuttan tíma til að hlakka til og plana haha en þetta var mjög gaman. Við ákvaðum að segja stelpunum ekki neitt fyrr en daginn áður og það var mjög gaman og Kara varð alveg himinlifandi að fara út.
Flugið gekk mjög vel og hafði ég keypt slatta af snarli og einn lítinn legopakka fyrir Köru og einn lítinn duplopakka fyrir Hrafndísi til að leika með. Mæli með að taka Lego því það eyddi tímanum vel. Svo var auðvitað mjög þægilegt að fljúga með Icelandair uppá afþreyingakerfið. Stelpurnar voru þó ekkert á því að sofna neitt í vélinni, þrátt fyrir að við lentum um 23 leytið. Þær vöktu alveg þar til við komum á bílaleiguna eða þá sofnaði Hrafndís á leiðinni á hótelið en Kara sofnaði ekki fyrr en á hótelinu uþp 2 á íslenskum tíma.
Við fórum í morgunmat á hótelinu alla dagana nema einn sem var mjög þægilegt.
Við gerðum alveg fullt þessa 10 daga sem við vorum þarna.
Fórum á róló í West Park sem var í raun risa garður með 4 rólóum og svaka skvettu tæki.
Keyrðum til Cleveland sem var um 20 mín frá og skoðuðum okkur um bæinn.
Og við vorum líka dugleg að skella okkur út að borða.
Við keyrðum til Sandusky sem var uþb 40 mín frá og fórum í Cedar Point shores vatnsrennibrautagarðinn. Því miður varð Hrafndís okkar bílveik og ældi 2 sinnum á leiðinni en hún ætlar greinilega að vera ferðaveik einsog mamma sín
En hún var fljót að hressast þegar við komum og hljóp og spriklaði um allan daginn eftir að  hún fékk að borða 🙂 og stelpurnar nutu sín þvílíkt vel í garðinum.
Það var kíkt aðeins í búðir en ekki mikið verslað þar sem ég hafði auðvitað verið þarna úti stuttu áður og verslað allt sem þurfti. En stelpurnar fengu þó a velja sér dót til að leika með og var Disney búðin í miklu uppáhaldi hjá okkur stelpunum.
Prinsessan var ekkert að hata Disneybúðina 🙂
Við skelltum okkur á stað sem heitir Swing ‘N things og fórum í leiktækjasal og minigolf. Það var vel heitt í golfinu og gott að komast inn að fá sér ís eftir leikinn.
En á leiðinni þangað lentum við í hálf óþægilegu atviki. Við vorum að keyra á staðinn og allt í einu byrja símarnir okkar báðir að pípa hátt. Ég leit á minn því Daði var að keyra og sá AMBER ALERT. Ég er búin að horfa á nóg af amerískum glæpaþáttum til að vita að þarna var verið að auglýsa eftir týndu barni. Ég fékk hnút í magann og fylgdist vel með hvort að ökutækið sem auglýst var eftir væri einhversstaðar nálægt. Um kvöldið gat ég ekki hætt að hugsa um þetta og fór að googla hvað hefði komið fyrir og hvort að barni hefði verið rænt nálægt okkur. Þá kom í ljós að það var fangi sem strauk og sótti 10 mánaða gamlan son sinn og flúði með hann. Hann hafði náðst og allt í lagi var með barnið. Ég var mjög fegin að lesa þetta og andaði léttar.
En við vorum sem sagt á hóteli í Elyria sem er bær við hliðiná Cleveland og vorum á litlu hóteli sem Daða leyst nú ekkert alltof vel á þegar við komum þarna um miðja nótt hahah en þetta var mjög fínt bara. Sundlaugin var fín og fínn morgunmatur og við vorum með 2 stór rúm og svo barnarúm sem Hrafndís svaf í. Það hefði verið mjög nice að vera í stærra herbergi sem hægt væri að loka af inn í rúmin, svona þegar þær væru sofnaðar. En auðvitað var þetta bara góður díll á síðustu stundu svo það var ekki hægt að biðja um einhverja svítu. Við redduðum okkur bara með heyrnatólum á meðan við horfðum á sjónvarpið 🙂
Við skelltum okkur í Cedar Point og þar var farið í rússíbana og allskonar tæki og hringekjur og fengið andlitsmálningu og fleira. Við vorum að vísu frekar óheppin með veður þann dag og það rigndi svona 4 sinnum í smá tíma í senn. Það olli því að við Daði komumst ekki í alla þá rússíbana sem við vildum. En náðum þó að fara í nokkra 🙂
Kara ætlar greinilega að verða einsog mamma sín og vildi fara í mörg tæki og  rússíbana og vildi varla fara heim. Hún kom mér svo aftur á óvart í svíþjóð hvað hún þorði í marga rússíbana þar !
Ég varð þó fyrir þeirri óheppilegu reynslu að TÝNA Harry potter húfunni minni 😦 Hún fauk af í einu tækinu sem ég gerði mér ekki alveg grein fyrir að færi jafn hratt og í raun. Svo ég þurfti að gjöra svo vel að finna mér ódýra húfu í garðinum og varð þessi snoopy lestarstjórahúfa sem sjá má hér að ofan fyrir valinu.
Við skelltum okkur aftur að leika í West park og í þetta skiptið var glampandi sól og stelpurnar skvettu og busluðu í vatnstækinu ásamt fleiri krökkum.
Ohio er inni í miðju landi svo það er enginn sjór nálægt. En Lake Erie býður uppá nokkrar strandir. Við fórum á eina slíka og eyddum deginum þar. Þetta var engin Cocoa beach einsog á Flórida hehe en alveg fínt bara.
Við keyrðum til Akron sem er heimabær LeBron James og skelltum okkur í dýragarðinn þar. Þar voru allskonar flott dýr ásamt hringekju, lest og hoppukastala ofl. Stelpurnar fengu andlitsmálningu sem var rosalega flott. Mikill metnaður í andlitsmálningu þarna 🙂
Við fórum svo á mjög sniðugan leikstað. Þar sem er risa leiksvæði fyrir börn 6 ára og undir. Allt teppalagt og engir stórir krakkar að hlaupa litlu krílin niður. Þarna voru hús, búningar, boltaland, rússíbanabílar og fleira. Þetta var algjör snilld og vantar alveg svona stað hér heima !
Næst síðasta daginn okkar nældi Hrafndís sér í hita og var hálf slöpp svo við Daði skiptumst á að fara út með Köru. Við Kara skelltum okkur í mall og hún fék að hoppa á trampolíninu. Við versluðum smá og fórum í bíó á Incredibles 2. Svo síðasta daginn fór Kara aftur í Cedar point shores með Daða meðan við Hrafndís vorum heima að kúra og horfa á Hvolpasvetina.
Þá var komið að því að kveðja Ohio og verð ég að viðurkenna að ferðalagið heim var erfiðara en ég bjóst við. Þegar við flugum heim frá Orlando páskana 2017 þá bara sofnðu stelpurnar eftir cirka 30-40 mín og sváfu alla leiðina heim enda í næturflugi.
Það gekk ekki alveg eins vel í þetta skiptið. Það var rosalega mikil ókyrrð fyrsta 1,5 tímann. Til að byrja með sat ég á milli stelpnanna og Daði hinum megin við ganginn. Ég varð þó fljótt búin að næla mér í ælupokann í ókyrrðinni og eftir smá stund var Hrafndís farin að gubba líka. Ég var mjög veik allt flugið og flugfreyjurnar hjá Icelandair eiga stórt hrós skilið hvernig þær sinntu okkur. Þær gerðu allt sem þær gátu til að hjálpa okkur og meira til. Ég fékk að færa mig framar þar sem var ekki eins heitt og meira fótapláss til að jafna mig. Kara greyið vakti allt flugið og Hrafndís svaf í svona 40 mín. Svo það voru allir mjög þreyttir og lúnir þegar við komum loksins heim.
Ég mæli mikið með þessum stað fyrir fjölskyldur eða bara fyrir rússíbana brjálæðinga. Einn daginn eftir einhver ár væri ég til í að fara aftur út barnalaus og taka Daða með og fara í all in rússíbanaferð þangað.
Ég mæli líka mikið með travelocity en við Daði höfum notað það í nokkrum ferðum. t.d. Hawaii 2011 og fengum mjög góðan díl þá líka.
Previous Eurotal með Elsu Serrenho 2. þáttur
Leave a Reply Cancel reply
Enter your comment here...
Fill in your details below or click an icon to log in:
Email (required) (Address never made public)
You are commenting using your WordPress.com account. ( Log Out /  Change )
You are commenting using your Google account. ( Log Out /  Change )
You are commenting using your Twitter account. ( Log Out /  Change )
You are commenting using your Facebook account. ( Log Out /  Change )
Notify me of new comments via email.
Notify me of new posts via email.
snap og Instagram : elsaserrenho
Sniðugt fyrir börnin (21)
Uppskriftir og veislur (16)
Geggjað brúðkaup í gær og ég er svo þakklát fyrir þessar 💗 #ölfi19
Elsku Elfa mín orðin gift kona #ölfi19